
Opuzen, 20. prosinca 2021. godine

                                                                                             -GRADSKIM VIJEĆNICIMA-

Predmet:  ZAHTJEV ZA DOSTAVU PRIJEDLOGA ZA IMENOVANJE SUDACA POROTNIKA OPĆINSKOG SUDA U METKOVIĆU-
· dostavlja se

Poštovani,

Dostavljamo Vam Zahtjev za dostavu prijedloga za imenovanje sudaca porotnika Općinskog suda u Metkoviću koji je uputio Upravni odjel za poslove Župana i županijske skupštine Dubrovačko-neretvanske županije, zajedno s Upitnikom koji je potrebno uručiti predloženim kandidatima za suce porotnike,  da ih osobno ispune i potpišu, a kojim potvrđuju da se protiv njih ne vodi kazneni postupak, da nisu članovi političke stranke niti se bave političkom djelatnošću, odnosno da ispunjavaju sve ostale zakonske uvjete za imenovanje na dužnost suca porotnika. 
Suce porotnike općinskih i županijskih sudova imenuje županijska skupština temeljem prijedloga općinskih, odnosno gradskih vijeća, sindikata, udruga poslodavaca i gospodarske komore.
Suci porotnici imenuju se na četiri godine i istekom tog roka mogu biti ponovno imenovani.  Ako do isteka roka na koji su imenovani nije obavljeno imenovanje (novih) sudaca porotnika, suci porotnici nastavljaju obavljati dužnost do imenovanja sudaca porotnika. S obzirom da je od posljednjeg imenovanja sudaca porotnika proteklo više od sedam godina, potrebno je provesti postupak imenovanja novih sudaca porotnika za Općinski sud u Metkoviću sukladno odredbi čl.119. st. 1. Zakona o sudovima („Narodne novine“ br. " broj 28/13, 33/15, 82/15, 82/16, 67/18, 126/19 i 130/20). 
Odredbe Zakona o sudovima koje se odnose na suce primjenjuju se i na suce porotnike. Sudac porotnik mora biti punoljetni hrvatski državljanin, dostojan obnašanja dužnosti suca porotnika,  ne smije biti član političke stranke niti se baviti političkom djelatnošću (npr. članovi predstavničkih tijela izabrani s liste grupe birača). Također ne smije obavljati odvjetničku ili javnobilježničku službu, poslove člana upravnog ili nadzornog odbora trgovačkog društva ili druge pravne osobe, kao ni drugu službu ili posao koji bi mogli utjecati na njegovu samostalnost, nepristranost i neovisnost ili umanjiti njegov društveni ugled ili su inače nespojivi s obnašanjem sudačke dužnosti.
S poštovanjem,
                                                                                                             Pročelnica
 
                                                                                                  Marijana Vuletić, dipl.iur.
image1.png




image2.png




